钦定古今图书集成/明伦汇编/闺媛典/第336卷 > 刘氏姊妹
## 钦定古今图书集成/明伦汇编/闺媛典/第336卷 > 刘氏姊妹

按《如皋县志》：刘氏姊妹，湘阴刘丞诩女也。长适诸生
葛健，仲适石某，季适上舍张应魁。三女幼承父训，颇
通经史，兼事篇什，每当夫子应试，辄能程其高下，往
往符合。湘阴尝以元夕出谜，令三女射覆，悬十金为
赏。长语季曰：“仲贫，吾不当掩其有，留以待仲。”仲既得，
笑出所射，果亦不谬。